《同徐茂吴集唐惟良兰阴馆》
明代·胡应麟

兰阴携手白云平，湖海重追旧日盟。魏典乍传中论在，楚词曾赋大言成。

千崖薜荔谁同往，五亩蓬蒿任独行。莫负习家池上燕，烂烧银烛照山城。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。